רבים מאיתנו אוהבים להתחיל את היום עם כוס קפה
ואולי לסיים את היום עם כוס יין
או סוג אחר של משקה אלכוהולי.
אבל מסתבר ששני החומרים האלו,
אלכוהול וקפאין, יכולים להשפיע באופן מפתיע על השינה שלנו.
[שינה עם מדע]
(מוזיקה)
בואו נתחיל עם קפאין.
קפאין שייך לקבוצת סמים
בשם מעוררים פסיכואקטיבים.
וכולם יודעים שקפאין גורם להם לעוררות.
הוא יכול להעיר אותם.
אבל יש לפחות שתי תכונות נוספות,
נסתרות של קפאין,
שחלק מהאנשים אולי לא מודעים אליהן.
הראשונה היא זמן ההשפעה של קפאין.
עבור המבוגר הממוצע,
לקפאין יש מחצית חיים
של בערך חמש עד שש שעות
הכוונה שאחרי חמש עד שש שעות
50 אחוז מהקפאין ששתית
עדיין מסתובב במערכת שלך.
מה שזה גם אומר, זה שלקפאין יש רבע חיים
של בערך 10 עד 12 שעות.
במילים אחרות, נגיד ששתיתם כוס קפה
בשעה שתיים אחה"צ.
יכול להיות שכמעט רבע מהקפאין הזה
עדיין מסתחרר במוח שלכם בחצות הלילה.
וכתוצאה מזה, זה יכול להקשות עליכם
להירדם או אפילו להשאר בשינה עמוקה
לכל אורך הלילה.
אז זו התכונה הראשונה של קפאין.
הבעיה השניה עם קפאין
היא שהוא יכול לשנות את איכות השינה שלך.
יהיו שיגידו לי:
"אני אחת מאלו
שיכולות לשתות אספרסו עם ארוחת הערב,
להירדם בלי בעיה, ולישון טוב".
אבל אפילו אם זה נכון, מסתבר
שקפאין יכול בעצם לצמצם את כמות
השינה העמוקה, שאינה שנת תנועות עיניים מהירות (תע"מ),
שלבים שלוש וארבע של שינה שאינם שנת תע"מ.
זו השינה העמוקה והמחדשת.
וכתוצאה מזה, אתם יכולים להתעורר למחרת בבוקר
ולא להרגיש רעננים,
לא להרגיש כוחות מחודשים לאחר השינה.
אבל לא תזכרו שהתעוררתם,
לא תזכרו שהתקשיתם להירדם,
כך שלא תקשרו,
אבל בכל זאת, אתם עשויים למצוא את עצמכם
נזקקים לשתי כוסות קפה בבוקר, במקום אחת,
כדי להתעורר.
אז זה באשר לקפאין. עכשיו נתקדם לאלכוהול,
כי אלכוהול הוא אולי
אחד מעזרי השינה הפחות מובנים שיש.
בעצם הוא כל דבר פרט לעזר שינה.
והוא יכול להיות בעייתי לשינה שלכם
לפחות בשלוש דרכים.
ראשית, אלכוהול שייך לקבוצת סמים
שנקראים סמים מרגיעים.
אבל הרגעה אינה שינה.
המחקר מלמד אותנו ששני הדברים האלו
הם שונים בתכלית.
בהרגעה אנחנו מכבים
את הירי של תאי המוח, בפרט בקליפת המוח.
וזו לא שינה טבעית.
למעשה, בזמן שינה עמוקה שאינה שנת תע"מ
למשל, למוח יש תיאום מרשים
של מאות אלפי תאים
שפתאום יורים יחד,
ואז מחרישים,
ואז יורים כולם יחד, ואז מחרישים,
וכך יוצרים גלי מוח גדולים וחזקים
של שינה עמוקה, שאינה שנת תע"מ.
אז זו הדרך הראשונה
שבה אלכוהול הוא בעייתי.
אנחנו מבלבלים בין הרגעה לשינה עמוקה.
הבעיה השניה עם אלכוהול היא
שהוא יכול ממש לקטוע את השינה שלכם.
אלכוהול יכול להפעיל תוך כדי שינה
את המסלול שנקרא "הילחם או ברח"
במערכת העצבים,
שיעיר אתכם לעיתים קרובות יותר
לאורך הלילה.
ואלכוהול יכול להגביר גם את כמות
הכימיקלים המעוררים שמשוחררים ע"י המוח,
ששוב מקטעים את השינה שלך.
הבעיה השלישית והאחרונה עם אלכוהול ושינה
היא שאלכוהול יכול ממש לחסום
את שנת התע"מ שלכם, שהיא שנת החלום.
וכמו שנלמד בפרקים הבאים,
שנת תע"מ , או שנת תנועות עיניים מהירות, שנת חלום,
מספקת הרבה יתרונות,
כמו בריאות רגשית ונפשית
ואפילו יצירתיות.
אני לא רוצה לומר לכם איך לחיות את חייכם.
אני לא רוצה להיות פוריטני.
אני רק מדען.
מה שאני רוצה לנסות ולעשות,
זה לספק לכם מידע על הקשרים
בין קפאין ואלכוהול לבין השינה שלכם
כך שתוכלו לקבל החלטה מושכלת
איך לחיות את חייכם
כשאתם מנסים לתעדף את בריאות השינה שלכם.